CELEX: 61976CJ0064
Gritz αραβοσίτου
Ευθύνη

της υποθέσεως:
Αγωγή αποζημιώσεως δυνάμει των άρθρων 178 και 215, δεύτερο εδάφιο της Συνθήκης ΕΟΚ.
Διατακτικό της αποφάσεως:
ΤΟ ΔΙΚΑΣΤΗΡΙΟ
Αποφαινόμενο προσωρινώς, αποφασίζει:
1)
Η Ευρωπαϊκή Οικονομική Κοινότητα θα καταβάλει στους:
α)
P. Dumortier frères SA, Tourcoing,
β)
Maïseries du Nord SA, Marquette-lez-Lille,
γ)
Moulins et Huileries de Pont-à-Moussons SA, Pont-à-Mousson,
δ)
Maïseries de Beause SÀRL, Marfoué,
ε)
Costimex SA, Στρασβούργο,
στ)
«La Providence agricole de la Champagne», société coopérative agricole, Reims,
ζ)
Maïseries alsaciennes SA, Colmar,
τα ποσά που αντιστοιχούν στις επιστροφές στην παραγωγή για το Gritz αραβοσίτου που χρησιμοποιείται στη ζυθοποιία, τα οποία κάθε μία από τις επιχειρήσεις αυτές θα είχε δικαίωμα να εισπράξει εάν, κατά την περίοδο από 1ης Αυγούστου 1975 έως 19 Οκτωβρίου 1977, η χρησιμοποίηση αραβοσίτου για την παρασκευή Gritz παρείχε δικαίωμα επί των ίδιων επιστροφών, όπως και η χρησιμοποίηση αραβοσίτου για την παρασκευή αμύλου· εξαίρεση θα γίνει για τις ποσότητες Gritz που πωλήθηκαν σε τιμές προσαυξημένες κατά τα ποσά που αντιστοιχούν στις μη καταβληθείσες επιστροφές, δυνάμει συμβάσεων που εξασφαλίζουν στον αγοραστή το πλεονέκτημα της ενδεχομένης επανεισαγωγής των επιστροφών.
2)
Τα καταβλητέα ποσά θα είναι τοκοφόρα προς 6 %, από της ημερομηνίας της παρούσης αποφάσεως.
3)
Οι διάδικοι θα γνωστοποιήσουν στο Δικαστήριο, εντός προθεσμίας δώδεκα μηνών από της δημοσιεύσεως της παρούσης αποφάσεως, τα ποσά της αποζημιώσεως που θα καθοριστούν με κοινή συμφωνία.
4)
Ελλείψει συμφωνίας οι διάδικοι θα υποβάλουν στο Δικαστήριο, εντός της ίδιας προθεσμίας, τις προτάσεις τους με αριθμητική αποτίμηση της ζημίας.